                LIGJI “PËR MBROJTJEN NGA TE GJITHA FORMAT E 

                                  DISKRIMINIMIT NE RSH“

            PJESA I
    DISPOZITA TË PËRGJITHËSHME

     Neni 1

    Objekti

Ky ligj rregullon zbatimin dhe mbrojtjen e parimit të barazisë së individëve dhe grupimeve të tyre, nga të gjitha format e diskriminimit, duke ndihmuar në parandalimin e këtyre formave. 

     Neni 2

         Qëllimi i ligjit

       Qëllimi i këtij ligji është të sigurojë të drejtën e çdo individi për:
1. Barazi përpara ligjit dhe mbrojtje të barabartë nga ligji;

2. Barazi të shanseve dhe të mundësive për gëzimin e lirive, ushtrimin e të drejtave, si dhe të pjesëmarrjes në jetën publike; 

3. Mbrojtje efikase nga diskriminimi dhe nga çdo formë e nxitjes së diskriminimit.

    Neni 3

  Kuptimi i diskriminimit

Ligjet, nuk mund të parashikojnë diskriminime të padrejta, drejtpërdrejt ose tërthorazi, në rrethana të njëjta, për shkaqe të tilla si gjinia, raca, feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, identiteti seksual, gjendja familjare a martesore, gjendja shëndetësore, gjendja e pronësisë, gjendja e paaftësisë, përkatësia ndaj një grupi të cenuar, ose për çdo shkak tjetër që përbën diskriminim. 

Çdo veprim ose mosveprim i autoriteteve publike, ose i personave fizikë a juridikë që marrin pjesë në jetën dhe sektorët publikë ose privatë, që krijon baza për mohimin e barazisë ndaj një personi a grupi personash, ose i ekspozon ata ndaj një trajtimi të padrejtë disfavorizues, kur ata ndodhen në rrethana të njëjta ose të ngjashme, në krahasim me individë a grupe të tjerë, përbën diskriminim.

Eliminimi i të gjitha privilegjeve dhe diskriminimit  të padrejtë, garantohet për këdo, në bazë të ushtrimit të të gjitha të drejtave vetjake, politike, ekonomike, sociale dhe kulturore të siguruara nga Kushtetuta e Republikës së Shqipërisë dhe Aktet Ndërkombëtare të ratifikuara nga Republika e Shqipërisë.

 Neni 4
     Zbatimi i ligjit

Ky ligj mbron nga diskriminimi të gjithë personat që jetojnë në territorin e RSH, si dhe shtetasit shqiptarë që jetojnë jashtë vendit. Grupimet e personave, si dhe personat juridikë në RSH, përfitojnë të gjitha të drejtat e garantuara nga ky ligj për individët, në rastet kur anëtarët si dhe personat e punësuar prej tyre diskriminohen për shkaqe të referuara në nenin 3 $1, i këtij ligji.

Mbrojtja nga diskriminimi për shkak të gjinisë rregullohet edhe me ligj të posaçëm në RSH. 

                                         Neni 5

                              Format e diskriminimit

Diskriminim i drejtpërdrejtë konsiderohet çdo trajtim i pabarabartë i një personi ose grupi personash, për shkaqe të referuara në nenin 3/1 të këtij ligji, që kryhet përmes diferencimit, përjashtimit, ose krijimit të privilegjeve, në krahasim me trajtimin që i bëhet një personi tjetër, ose një grupi tjetër personash, në rrethana të ngjashme a të njëjta. 

Diskriminimi është i tërthortë kur konsiston në zbatimin e dispozitave, kushteve, kritereve, ose praktikave, në dukje neutrale, por që sjellin vendosjen e personave ose të grupeve të personave, në situata më pak të favorshme, për shkaqe të referuara në nenin 3/1, me përjashtim të rasteve kur këto kushte, kritere ose praktika, justifikohen nga faktorët objektivë, sipas nenit 7 të këtij ligji.

Neni 6
                 Diskriminimi dhe sjelljet diskriminuese

Ngacmimet që kryhen në kushte sjelljeje të padëshiruara mbi shkaqe të parashikuara nga neni 3/1, përbëjnë një formë diskriminimi, kur synojnë ose rezultojnë me dhunimin e dinjitetit të personave ose me krijimin e një mjedisi kërcënues, armiqësor, degradues, a përçmues. 

Sjelljet ngacmuese të padëshiruara, të bazuara në shkaqet e referuara në artikullin 3/1, të tilla si ngacmimi seksual, nxitja për diskriminim, përndjekja e persekutimi, ushtrimi i dhunës e kërcënimi, kur këto të fundit nuk janë figura të veprave penale, viktimizimi, ndarja raciale, si dhe izolimi e kufizimi i personave me aftësi të kufizuara nga pjesëmarrja në jetën publike,  përbëjnë sjellje diskriminuese. 

      Neni 7
                           Diskriminimi i përligjur dhe pozitiv
Ndalimi i diskriminimit i përshkruar nga ky ligj nuk duhet të zbatohet në raste kur ka një qëllim objektivisht të justifikueshëm dhe të përligjur në bazë të Kushtetutës, të akteve ndërkombëtare të detyrueshme për Republikën e Shqipërisë dhe në ligjet e vendit.
(1) Nuk konsiderohen si diskriminim rastet e mëposhtme:

(a) Trajtimi i veçantë i personave për shkak të shtetësisë së huaj, ose i personave pa shtetësi, në lidhje me liritë dhe të drejtat e parashikuara në Kushtetutë, në aktet ndërkombëtare që Republika e Shqipërisë ka aderuar ose i ka ratifikuar dhe në ligje;

(b) Trajtimi i veçantë i personave, bazuar mbi karakteristika të përshkruara në nenin 3/1, kur këto karakteristika, për shkak të natyrës së profesionit ose aktivitetit, ose të kushteve në të cilat ky profesion/aktivitet ushtrohet, përbëjnë një kërkesë profesionale të domosdoshme dhe përcaktuese, me kusht që qëllimi i trajtimit të veçantë të jetë i përligjur dhe kërkesa të mos kapërcejë atë çka është e domosdoshme për realizimin e saj

(c) Trajtimi i veçantë i personave për shkak të fesë, të besimit, në lidhje me një vend pune pranë institucioneve fetare ose organizatave, kur për shkak të natyrës së punës a të aktivitetit, ose të kushteve në të cilat zhvillohet feja, besimi dhe gjinitë, përbëjnë një kërkesë profesionale të domosdoshme dhe përcaktuese, të lidhur me karakterin e institucionit ose të organizatës, nuk është diskriminim, me kusht që qëllimi i trajtimit të veçantë të jetë i përligjur dhe kërkesa të mos kapërcejë atë çka është e domosdoshme për realizimin e saj. 

(d) Trajtimi i diferencuar i personave për shkak të fesë, besimit ose gjinisë në arsimim dhe trajnim, në dobi të vendit të punës, që ka të bëjë me shkaqet e parashikuara në neni 7/c;

(e) Përcaktimi i kushteve për moshë minimale, eksperiencë profesionale ose për zgjatjen e shërbimit në procesin e përzgjedhjes a në ofrimin e privilegjeve në punë, kur kjo gjë është objektivisht e justifikuar nga një qëllim i përligjur, për arritjen e të cilit përdoren mjetet e duhura e të nevojshme; 

(d) Përcaktimi i kushtit për moshë maksimale në procesin e përzgjedhjes, i cili lidhet ngushtë me nevojën për trajnim, ose për shkak të kufijve të moshës së daljes në pension të parashikuara me ligj, kur kjo është objektivisht e justifikuar nga një qëllim i përligjur, për arritjen e të cilit përdoren mjetet e duhura e të nevojshme;

(e) Mbrojtja e veçantë e grave dhe e nënave shtatzëna, si dhe e nënave që ushqejnë fëmijët e tyre me gji, e parashikuar me ligj, me përjashtim të rasteve kur gruaja apo nëna shtatzënë nuk dëshiron ta përdorë këtë mbrojtje dhe ka lajmëruar vullnetin e saj punëdhënësit, me shkrim;

(f) Masat e parashikuara nga ligji për të rritur përqindjen e punësimit;

(g) Trajtimi i veçantë i personave me aftësi të kufizuara, në fushën e trajnimit dhe arsimimit, që synon përmbushjen e nevojave të tyre të posaçme për arsimim, me qëllim që të sigurohen mundësi të barabarta për të gjithë;

(h) Përcaktimi i moshës minimale dhe maksimale për mundësi në disa nivele trajnimi dhe arsimimi, kur kjo është objektivisht e justifikuar nga një qëllim i përligjur dhe përmbajtja e mjetet për arritjen e këtij qëllimi, janë të duhura dhe të nevojshme;

(i) Masat në fushën e arsimimit dhe të trajnimit që kanë për qëllim sigurimin e një ekuilibri gjinor, për sa kohë që këto masa janë të nevojshme;

(j) Masat e veçanta në të mirë të individëve apo grupeve që ndodhen në një pozitë më pak favorizuese, e cila shkaktohet nga kushtet e referuara në nenin 3 paragrafi I të këtij ligji, që kanë për qëllim sigurimin e mundësive të barabarta për të gjithë, për sa kohë këto masa janë të nevojshme;

(k) Mbrojtja e veçantë e parashikuar me ligj, për fëmijët pa prindër, të miturit, të rinjtë deri në moshën____, prindërit beqarë, individët e paaftë, si dhe grupe të tjera në nevojë;

(l) Masat për mbrojtjen e veçorive dhe të identitetit të individëve që bëjnë pjesë në minoritetet etnike, fetare ose gjuhësore, për ushtrimin e të drejtave për të zhvilluar identitetin e tyre individualisht, ose bashkërisht me anëtarë të tjerë të grupit, si dhe për të krijuar kushte për promovimin e identitetit të tyre;

(m) . Masat në fushën e arsimimit dhe të trajnimit që sigurojnë pjesëmarrjen e anëtarëve të pakicave kombëtare e atyre kulturore, për sa kohë që këto masa janë të nevojshme.

(2) Masat e ndërmarra nga autoritetet publike ose nga personat fizikë a juridikë, të konsideruara si të justifikuara në të shkuarën, në të tashmen apo në të ardhmen, të cilat mund të funksionojnë për sa kohë nuk arrihet barazia e plotë e bazuar në fakte, nuk konsiderohen si diskriminim në rastet më poshtë:

a) Kur ndërmerren në të mirë të një individi, grup individësh apo komunitet, me qëllim eliminimin apo uljen e pabarazive të bazuara në fakte, në raste kur diferencimi është i justifikuar dhe proporcional me qëllimin, si dhe siguron zhvillimin e tyre natyror dhe arritjen e dobishme të së drejtës së tyre për mundësi të barabarta në krahasim me individë të tjerë, grupe individësh apo komunitete;

b) Masat pohuese, qëllimi i të cilave është mbrojtja e grupeve të cenuara, me qëllim eliminimin ose uljen e pabarazive të bazuara në fakte, në raste kur diferencimi është i justifikuar dhe proporcional me qëllimin e tij, si dhe siguron zhvillimin e tyre natyror dhe arritjen e dobishme të së drejtës së tyre për mundësi të barabarta në krahasim me individë të tjerë, grupe individësh a komunitete;

        


               Neni 8
 Përgjegjësia individuale
Çdo individ, mban përgjegjësi në bazë të dispozitave të këtij ligji, kur me veprimet ose mosveprimet e tija të kryera me dashje ose nga pakujdesia në kushtet e neglizhencës, ka kryer një akt diskriminues. 

    Neni 9
                Parimet e procesit të mbrojtjes nga diskriminimi
Procedurat e mbrojtjes ndaj diskriminimit që ndërmerren në bazë të këtij Ligji, mbështeten në parimet e mëposhtme:

(1) Pala që ankohet se ka qenë viktimë e diskriminimit duhet të paraqesë fakte të cilat ngrenë dyshimin që mund të ketë ndodhur diskriminim i drejtpërdrejtë apo i tërthortë. Ajo mban përgjegjësi në bazë të këtij ligji, nëse ankesa e saj është me keqbesim.

(2) Pala e akuzuar detyrohet të provojë se nuk ka dhunuar të drejtën për një trajtim të barabartë. 

(3) Ndryshimi në barrën e provës nuk zbatohet në rastet e parashtruara nga Kodi Penal dhe nga Kodi i Procedurës Penale të RSH.

(4) Organizatat me interes të ligjshëm mund të përfshihen në proces, në të mirë ose në mbrojtje të aplikuesit, me lejen e tij, para çdo gjykate ose procedure administrative që shqyrton diskriminimin.

(5) Askush që ka nisur një procedurë për vërtetimin e një çështjeje diskriminimi, nuk mund të akuzohet për shkak të aplikimit të saj ose të vuajë si pasojë e kësaj procedure.

(6) Autoriteti që vendos dënimin duhet të sigurohet nëse dënimi u zbatua, përveç rasteve kur është e përcaktuar me ligj se një tjetër organ është i ngarkuar me zbatimin e sanksioneve.

                                    Neni 10

Në kuadër të zbatimit të kompetencave, autoritetet shtetërore, qendrore e vendore, ndërmarrin të gjitha masat e nevojshme për të arritur qëllimet e këtij ligji.

      PËRKUFIZIME

  Neni 11 

Drejtuesi i institucionit arsimor, përfaqëson një person ose trup personash, që administrojnë shkollat e të gjitha niveleve, kolegjet arsimore, universitetet dhe shkollat e tjera të larta, organizatat drejtuese studentore, si dhe çdo institucion tjetër që jep arsimim, kualifikim ose trajnim. 
   Neni 12

1. Mundësia për të përfituar nga shërbimet
Me mundësi për të përfituar nga shërbimet do të kuptohet e drejta që ka çdo person, pavarësisht nga shkaqet e parashikuara në neni 4/1 të këtij ligji, për të përdorur shërbimet publike dhe private që funksionojnë në Republikën e Shqipërisë.

2. Përkufizimi i Shërbimeve

Sherbime në kuptim të këtij ligji, janë:

a. sherbimet e ofruara nga bankat, kompanitë e sigurimeve, përfshire grantet, kreditë ose financimin;

b. shërbimet kulturore, të zbavitjes, argëtimit ose rikrijuese;

c. Shërbime e lidhura me transportin, udhëtimet ose pushimet;

d. Sherbimet e konsulences ose mbrojtjes juridike;

e. Sherbimet shendetesore dhe respektimin e te drejtes per mbrojtjen dhe kujdesin ndaj shendetit;

f. Sherbimet e ofruara nga çdo profesion tjeter ose treg;

g. Sherbimet e ofruara per shperndarjen e mallrave, ushqimeve ose te mirave materiale;

h. Shërbimet e ofruara nga bashkitë, komunat, prefekturat, qarqet, si dhe çdo autoritet tjeter publik qendror ose vendor;

i. Shërbimet që konsistojnë në ofrimin e mundësisë në përdorimin e cdo mjedisi, që është i lejuar të përdoret nga publiku, me ose pa pagesë.
3.Jeta Publike - nënkupton punën dhe jetesën në tërësi të një 

    personi   jashtë banesës së tij/saj. 

4. Sektori Publik - Nënkupton të gjitha bizneset e shërbimeve, 

    organizatat, shoqatat, ndërmarrjet dhe institucionet.

5.Nxitja për diskriminim– Nënkupton nxitjen direkte apo indirekte,

   përkrahjen, udhëheqjen, kërcënimin dhe presionin, bindjen ose 

   mbështetjen e dikujt për të diskriminuar në rastet kur nxitësit janë 

   pjesëmarrës në një pozicion influencues në stimulimin e këtij 

   grupimi.

6. Seksi – Përcaktimi biologjik i identitetit të një personi.

7. Gjinia – Formimi social i identitetit të një personi. 

8.Grupet e prekura (të cënueshme) – Një grupim njerëzish të vendosur   në situata të pabarabarta, pozitë më pak të favorizueshme ose të përballur me refuzimin e pjesës më të madhe të popullsisë, si pasojë  e dallueshmërisë së tyre nga popullsia maxhoritare (pjesa më e   madhe): a) nga disa karakteristika të tyret  – prejardhja sociale apo 

etnike, paaftësia; b) rrethanat specifike – kronike (jo) sëmundjet 

 infektive, HIV/AIDS, vartësi nga drogat narkotike; c) statusit të 

 përcaktuar - refugjat, azil-kërkuesit, refugjatët vendas (migrantët), 

      të pastrehët; ose d) orientimi specifik personal i tyre – punëtorët e 

  seksit, transeksualët dhe individët transgender.  
9.Trajtimi më pak i favorshëm– nënkupton çdo aksion (veprim) apo jo-veprim që ndikon në mënyrë të drejtpërdrejtë apo të tërthortë të 

   drejtat ose interesat e mbrojtura me ligj të dikujt.

10. Orientimi seksual – përfshin heteroseksualët, homoseksualët, 

    lesbiket, biseksualët dhe orientimin trans-seksual. 

11. Statusi familjar – nënkupton statusin martesor në lidhje me të 

      drejta dhe përgjegjësive si rezultat i jetës në komunitet, si kujdesi 

      për fëmijët, personat e moshuar të familjes ose pjesëtarrët e paaftë të familjes deri në nivelin e tretë të lidhjes farefisnore.  

12. Statusi Martesor – nënkupton një formë jetese në komunitet ose 

      mungesën e bashkimit me të ku përfshihen kategoritë e 

      mëposhtme:

· Beqar, 

· Person i Martuar, 

· Lidhje jashtëmartesore, 

· I divorcuar, 

· Vejushë/I ve

· Jetesa e çiftit veçmas

13.Punonjësit seksualë – nënkupton një person që angazhohet pa forcë në prostituim për të siguruar jetesën.

14.Qëllimi i përligjur – nënkupton një qëllim që nuk bie në kundështim me Kushtetutën dhe me aktet ndërkombëtare.

15.Ngacmimi seksual – Nënkupton sjellje të padëshuiruar të natyrës seksuale të shprehur fizikisht, verbalisht apo në mënyra të tjera, qëllimi i të cilës është cënimi i dinjitetit të personit dhe krijimi i një klime armiqësore, kërcënuese dhe poshtëruese, sidomos kur refuzimi për ta pranuar këtë sjellje ose presioni për ta pranuar atë do të rëndojë sjelljen, ose presionin që të pranohet, mund të ndikojë në vendim-marrje, i cili do të ndiojë tek personi.  

16 Mjedisi Arkitektural– të gjitha ndërtesat, strukturat dhe pjesët e strukturave të natyrës publike.

17 Mbajtja qëndrim ndaj një veprimi të caktuar – nënkupton mbartjen e pasojave  dhe shmangien nga ato nisma të cilat do të pengojnë ose kufizojnë këtë veprim

18 Organizatat me interesa legjitime – janë ato të cilat përfshijnë në mandatin e tyre luftën kundër diskriminimit dhe marrin masa ligjore ose japin ndihmë viktimave të diskriminimit. 

19. Aktivitetet për mbrojtjen kundër diskriminimit– nënkupton institucionin e ose funksionimin administrativ ose procedurat për apelim, në veçanti – të qenurit dëshmimtar për mbrojtjen kundër diskriminimit. 

20. Viktimizimi – nënkupton:

· Trajtim më pak favorizues ndaj një personi i cili ka ndërmarrë ose supozohet të ketë ndërmarrë , ose do të ndërmarrë çdo veprim për mbrojtjen kundër diskriminimit.

· Trajtim më pak favorizues ndaj një personi I lidhur me një person tjetër i cili ka ndërmarrë ose supozohet të ketë ndërmarrë , ose do të ndërmarrë çdo veprim për mbrojtjen kundër diskriminimit.

· Trajtim më pak favorizues ndaj një personi i cili ka refuzuar të diskriminojë.
                                                   Kreu II

   Neni 13
                    Mbrojtja nga Diskriminimi në Mardhënie Pune 
Ky ligj duhet të rregullojë mbrojtjen e parimit të barazisë në mardhëniet e punës kundër të gjitha formave të diskriminimit

   Neni 14

 Qëllimi i këtij ligji është të garantojë të drejtën e çdo individi  për:

1.Barazi para ligjit dhe mbrojtje të barabartë nga ligji në mardhëniet e punës

2.Barazi në ushtrimin e të drejtës për të punuar të garantuar nga Kushtetuta e RSH dhe Kodi i Punës së RSH apo marrveshjet kontraktuale

3.Barazi në përfitimin dhe ushtrimin e të drejtës për punë në sektorin privat dhe në jetën publike

4.Garanci dhe mbrojtje kundër diskriminimit dhe kundër çdo nxitjeje ndaj diskriminimit në mardhëniet e punës.

 Neni 15

       Masat positive për garancinë e barazisë në mardhënie pune

Organet e pushtetit qëndror dhe vendor duhet të marrin masa  për ndalimin e diskriminimit për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar, ose për çdo shkak tjetër që përbën diskriminim në mardhëniet e punës.

 Neni 16

                          Ndalimi i diskriminimit në punë

1.Kushtëzimi i pjesëmarrjes së një individi në aktivitetet ekonomike ose i zgjedhjes së tij/saj të lirë dhe zbatimi i punësimit i kushtezuar për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar, është diskriminim në fushën e marrëdhënieve të punës.

2.Është e ndaluar për një punëdhënës të diskriminojë një punëtor ose aplikues për një vend vakant punësimi për shkak të për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar, 

3.Është e ndaluar për një punëdhënës të diskriminojë punëmarrësin, gjatë mardhënieve të punësimit duke e bërë atë subjekt të ndonjë dëmtimi apo situate të qëllimshme gjatë mardhënieve të punës, apo nëpërmjet komunikimit të largimit apo shkarkimit të tij nga pozicioni i caktuar i punësimit, për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar, 

4.Punëdhënësi duhet të ndërmarrë veprime positive për të garantuar që aplikuesi për punë ose punëmërrësi të trajtohet në përputhje me këtë ligj.

  Neni 17

                  Ndalimi i Diskriminimit gjatë aplikimit për punësim

1.Kur lajmërohet një vend i lirë pune, punëdhënësi nuk ka të drejtë të specifikojë si kritere për pranim kushtet që kanë të bëjnë me gjininë, racën, fene, etnine, gjuhën, bindjet politike, fetare a filozofike, gjendjen ekonomike, arsimore, sociale ose përkatësisë prindërore, ngjyrën, moshën, orientimin seksual, statusin familjar a martesor, statusin shëndetësor, statusin e pronësisë, gjendjen e paaftësisë, përkatësinë ndaj një grupi të cënuar, ose për çdo shkak tjetër përveç rasteve të përmendura në nenin 7 të këtij ligji pasi ky fakt do të konsiderohej diskriminim në fushën e marrëdhënieve të punës.

2.Është e paligjshme për një punëdhënës. të diskriminojë një punonjës për për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar, ose për çdo shkak tjetër në përpjekjet që bën vetë personi për tu pranuar në një vend vakant pune apo lidhur me rezultatin përfundimtar për pranimin ose jo të personit që aplikon për punë në vendin vakant

3.Para firmosjes së Kontratës së Punës, punëdhënësi nuk ka të drejtë të kërkojë prej kandidatit informacion që ka të bëjë me gjininë, racën, fene, etnine, gjuhën, bindjet politike, fetare a filozofike, gjendjen ekonomike, arsimore, sociale ose përkatësisë prindërore, ngjyrën, moshën, orientimin seksual, statusin familjar a martesor, statusin shëndetësor, statusin e pronësisë, gjendjen e paaftësisë, përkatësinë ndaj një grupi të cënuar, ose për çdo shkak tjetër përveç informatave të nevojshme që shërbeje për zbatimin e kontrates së punës.

4. Informacioni në lidhje me çdo kusht të përmendur në nenin 3, paragrafi 1 të këtij ligji mund të kërkohet për rastet që i përkasin nenit 7 të këtij ligji, ose kur kjo i shërben  qëllimit të një hetimi që paraprin dhënien e lejes për të punuar me të dhënat e mbrojtura. Këto të dhëna janë të mbrojtura nga Ligji i Mbrojtjes dhe Klasifikimit të të Dhënave Personale dhe nuk duhet të publikohen apo të përdoren publikisht.
5.Punëdhënësi nuk ka të drejtë të ketë lidhje me asnjë nga kushtet e përmendura në nenin 3 paragrafi 1 të këtij ligji përzgjedhjen, marrjen në punë dhe zhvillimin e punonjësit potencial.

6.Punëdhënësi nuk ka të drejtë të refuzojë marrjen në punë të një   aplikuesi për shkak të shtatzënisë, të qenurit nënë apo kujdesit që duhet te tregojë për fëmijën.

7.Punëdhënësi nuk ka të drejtë të refuzojë marrjen në punë të një personi, apo të marre atë në punë në bazë të kushteve më pak favorizuese, për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar.

8.Paragrafët 5 – 7 të këtij neni nuk duhet të zbatohen në rastet e përmendura nga neni 7, duke qenë se aplikimi i nenit 7  është i justifikuar, i shpallur dhe i shpjeguar në lajmërimin për vend të lirë pune që më parë.

                                                   Neni 18

         Ndalimi  i Diskriminimit ndaj punëtorëve me kontratë pune

Eshtë e paligjshme për një drejtues të diskriminojë një punëtor me kontratë për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar, ose për çdo shkak tjetër:

1.për kushtet në bazë të të cilave drejtuesi lejon atë të punojë,

2.duke mos e lejuar atë të punojë apo vazhdojë të punojë,

3.duke i mohuar atij/asaj mundësinë, apo kufizuar mundësinë për të gëzuar përfitimet që kanë lidhje me punën bazuar mbi kontratën e bërë me punëdhënësin, ose

4.duke e nënshtruar atë ndaj çdo dëmtimi tjetër.

    Neni   19  

Mosdiskriminimi lidhur me kushtet dhe mundësitë që siguron mardhënia e punësimi

1.Punëdhënësi në mbështetje të dispozitave të Kodit të Punës të RSH dhe marveshjeve kolektive ka detyrimin ligjor që të sigurojë kushte të njëjta pune për të gjithë punonjësit pa bërë dallime  lidhur me këto kushte pavarësisht nga gjinia raca feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar.
2.Punëdhënësi nuk duhet të modifikojë, adoptojë ose ndryshojë kushtet e punës, detyrat e parashikuara për pozicionet individuale dhe rregullave për promovim në shërbim në bazë të kushteve që u referohet neni 3, paragrafi 1 i këtij ligji, përveç rasteve të renditura në nenin 7 të këtij ligji.
3.Në rastet kur kjo nuk do të shkaktojë detyrim të pabarabartë për punëdhënësin në lidhje me organizimin dhe përmbushjen e procesit prodhues, dhe në rastet kur ka mënyra për të kompensuar objektivisht për pasojat e pafavorshme, të mundshme mbi prodhimin e përgjithshëm, punëdhënësi duhet të sigurojë kushte të tilla pune, si orët e punës dhe ditët pushim, të cilat u përshtaten kërkesave të fesë apo besimit të punonjësit ose punëmarrësit.
4.Është e paligjshme për një punëdhënës ti mohojë kufizojë apo ndalojë një punonjësi mundësinë për tu trainuar, transferuar apo promovuar apo çdo përfitim tjetër që rrjedh nga mardhënia e punësimit

 Neni 20

          Ndalimi i diskriminimit lidhur me shpërblimin në punë

1.Punëdhënësi duhet të garantojë pagesë, përfitime apo kufizime të   barabarta për punë njësoj të vlefshme apo te njëjta.

2.Paragrafi 1 i këtij neni duhet te aplikohet mbi të gjitha llojet e pagesave, të drejtpërdrejta apo të tërthorta, me para në dorë apo ndryshe.

3.Kriteret për përcaktimin e pagesës dhe vlerësimit të punës duhet të jenë të njëjta për gjithë stafin dhe të përcaktuara në bazë të Kodit të Punës së RSH, marrëveshjes kolektive, apo rregullores administrative të brendshme në lidhje me pagat (rrogat) apo nevojat ligjore dhe rregullave për vlerësimin e punës që nuk do të bazohen mbi kritere të tilla si gjinia raca feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar.
          Neni 21

  Sigurimi i mundësive të barabarta gjatë mardhënieve të punësimit

Pavarësisht kushteve të tilla si gjinia raca feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar.punëdhënësi duhet të sigurojë mundësi të barabarta për punonjësit për kualifikim profesional dhe përparim në kualifikim dhe rikualifikim, para apo gjatë periudhës së punësimit, si edhe për zhvillim profesional dhe promovim në pozitë apo post duke zbatuar kritere dhe tregues të barabartë në caktimin e aktiviteteve të tyre.

Neni 22

Mosdiskriminimi për shkak të paaftësisë lidhur me kushtet e punës

Punëdhënësi duhet të përshtatë vendin e punës me nevojat e individëve me paaftësi në kohën e marrjes në punë, apo nëse paaftësia ndodhi pas marrjes në punë – për sa kohë kostoja e përshtatjeve është jo më tepër se një vlerë logjike dhe mund të sjellë një barrë të pabarabartë mbi punëdhënësin.

   Neni 23

                             Ndalimi i cënimt të personalitetit

Çdo formë ngacmimi (përfshi edhe ngacmimin seksual) nga ana e punëdhënësit ndaj një personi të marrë në punë në kompaninë e tij/saj apo person që aplikon për një vend pune duhet ndaluar.

Neni 24

Detyrimi i punëdhënësit në marrjen e masave për mbrojtjen e personalitetit 

Punëdhënësi që ka marrë një ankesë nga një punonjës i cili ankohet të ketë qenë viktimë e diskriminimit apo ngacmimit në vendin e punës, përfshi edhe ngacmimin seksual, duhet të informohet menjëherë, të ndërmarre masa për ndalimin e diskriminimit apo ngacmimit, dhe të ndërmarrë veprime disiplinore në rastet kur është vendosur se ka ndodhur diskriminim apo ngacmim nga një punonjës tjetër.

 Neni 25

          Ndalimi i diskriminimit për pjesëmarrjen sindakale

1.Punëdhënësi nuk duhet të kufizojë apo pengojë bashkimin me sindikatat në bazë të asnjërit prej kushteve të tilla gjinia raca feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar.
2.Punëdhënësi, në bashkëpunim me sindikatat, duhet të marrë masa të dobishme për parandalimin çdo formë diskriminimi në vendin e punës.

 Neni 26

                            Përgjegjësia e punëdhënësit

Në raste mossuksesi të përmbushjes së detyrimeve bazuar në nenin 4 paragrafi 1 të këtij ligji, punëdhënësi duhet të konsiderohet përgjegjës sipas këtij ligji për veprimet diskriminuese në vendin e punës të kryera nga pjesëtarët e stafit.

Neni 27

                    Mosdiskriminimi në marrjen e masave

Punëdhënësi duhet të përdorë të njëjtat kritere për sa u përket sanksioneve disiplinore kundër stafit, pavarësisht kushteve që kanë të bëjnë me gjininë racën fenë, etninë, gjuhën, bindjet politike, fetare a filozofike, gjendjen ekonomike, arsimore, sociale ose përkatësinë prindërore, ngjyrën, moshën, orientimin seksual, statusin familjar a martesor, statusin shëndetësor, statusin e pronësisë, gjendjen e paaftësisë, përkatësinë ndaj një grupi të cënuar.
 Neni 28

Punëdhënësi duhet të përdorë të njëjtat kritere në lidhje me ushtrimin e të drejtës së tij/saj të përfundojë në mënyrë të njëanshme kontratën e punësimit dhe të përjashtojë punonjësin sipas neneve të legjislacionit të marrëdhënieve në punë si dhe marrëveshjeve kolektive, pavarësisht kushte të tilla si gjinia raca feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar
 Neni 29

Punëdhënësi duhet të paraqesë në mënyrë vizualisht të dukshme tekstin e këtij ligji, si dhe masat administrative dhe kushtet e marrëveshjes kolektive që kanë të bëjnë me çështjen e mbrojtjes kundër diskriminimit.

Neni 30



        Detyrimi  të dhënë informacion

1.Punëdhënësi duhet t’i sigurojë informacion një individi i cili ankohet për shkelje të të drejtave të tij/saj me kërkesë të tij/saj, ne gjuhën që ai/ajo kupton.

2.Informacioni i përcaktuar në paragrafin 1 të këtij neni duhet të përfshijë shpjegime të vendimeve të marra nga punëdhënësi, si edhe të dhëna të tjera të nevojshme (duke përfshirë mundësinë e leximit të të dhënave të të tjerëve, por bazuar në të njëjtat kushte si ai për të cilin personi është ankuar, kjo në raste kur të dhënat nuk janë te mbrojtura ligjërisht.

Neni 31

1.Punëdhënësi është i detyruar të inkurajojë individët që i përkasin gjinisë më pak të përfaqësuar apo komunitetit etnik të aplikojë, në fillim të punëdhënies, për një punë apo pozicion të caktuar, kur kjo është e nevojshme për arritjen e objektivave të këtij ligji.

2.Punëdhënësi është i detyruar të inkurajojë, në kushte jo të barabarta, kualifikimin profesional dhe pjesëmarrjen e punonjësve që i përkasin komuniteteve etnike, kur këta të fundit janë më pak të përfaqësuar në stafin që kryen një punë të caktuar apo sipërmarrjen e disa pozicioneve.

Neni 32

      Agjensitë e punësimit

Është e paligjshme për një Agjensi Punësimi që të diskriminojë një person pë shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar:

1.duke i refuzuar personit shërbimet që ofron,

2.në kushtet me anë të të cilave u ofron shërbimet personave, ose

3.në mënyrën me anë të së cilës u ofron personave shërbimet.

Degët rajonale të agjencisë së Punësimit duhet të sigurojnë mundësi të barabarta për të papunët në mënyrë që ata të mund të ushtrojnë dhe të gëzojnë të drejta e tyre të garantuara nga ky ligj deri momentin e punësimit, pavarësisht kushteve të tilla si raca feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar





Neni 33

  Diskriminimi ndaj agjentëve të komisionit

Eshtë e paligjshme për një drejtues të diskriminojë një person për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, apo përkatësisë ndaj një grupi të cënuar:

1.në rregullat që një drejtues vendos me qëllim përcaktimin kush do të punësohet si agjent komisioni

2.në përcaktimin kush do të punësohet si agjent komisioni, ose

3.kushtet në bazë të të cilave drejtuesi punëson personin si agjent komisioni.

Eshtë e paligjshme për një drejtues të diskriminojë një agjent komisioni për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar:

1.në lidhje me kushtet që drejtuesi i jep atij/asaj si agjent komisioni,

2.duke i mohuar atij/asaj mundësinë, ose duke kufizuar mundësinë për të përfituar nga ngritja në detyrë, transferimi apo trajnimi, apo nga çdo përfitim tjetër që ka lidhje me pozicionin e tij/saj si agjent komisioni, ose

3.duke i dhënë fund përfshirjes së tij/saj apo duke e nënshtruar ndaj çdo dëmtimi tjetër.

  Neni 34

         Ortakëritë

1.Eshtë e paligjshme për një firmë të përbërë prej 6 apo më tepër partnerësh, apo për çdokënd ose më shumë se 6 ose më tepër persona që propozojnë të formojnë një ortakëri, të diskriminojnë një person për shkak të gjinisë, racës, fesë, etnisë, gjuhës, bindjeve politike, fetare a filozofike, gjendjes ekonomike, arsimore, sociale ose përkatësisë prindërore, ngjyrës, moshës, orientimit seksual, statusit familjar a martesor, statusit shëndetësor, statusit të pronësisë, gjendjes se paaftësisë, përkatësisë ndaj një grupi të cënuar:

(a) në rregullat e vendosura me qëllim të përcaktojnë kujt duhet t’i ofrohet nje pozicion si ortak në fimrë,

(b) në përcaktimin se kujt duhet t’i ofrohet nje pozicion si ortak në firmë, ose

(c) në bazë të çfarë një personi i ofrohet një pozicion si ortak i firmës.

2.Eshtë e paligjshme për një firmë të përbërë prej 6 apo më shumë ortakësh të diskriminojë një ortak për shkak të kritereve të parashikuara në nenin 3 paragrafi 1 i ketij ligji:

(a) duke i mohuar mundësinë apo kushtëzuar mundësinë për të përfituar si ortak si rrjedhojë ë anëtarësisë në firmë,

(b) duke e përjashtuar ortakun nga firma, ose

(c) duke e nënshtruar ortakun ndaj dëmtimeve të tjera.

Neni 35

 Diskriminimi nga ana e këshilltarëve të qeverisjes lokale (pushtetit vendor).

Eshtë e paligjshme për çdo anëtar apo anëtar të një këshilli të një zone qeverisjeje lokale kur veprojnë (qoftë vetëm apo sëbashku) gjatë funksioneve të tij/saj/tyre zyrtare të diskriminojë një tjetër anëtar të këshillit për shkak të kritereve te parashikuara ne nenin 4 paragrafi 1 i ketij ligji:

                   Neni 36

     Organizatat industriale

1.Eshtë e paligjshme për një organizatë industriale  të diskriminojë një person i cili nuk është anëtar i një organizate industriale për shkak të kritereve të parashikuara ne nenin 3 paragrafi1 i keti ligji:

:

(a) duke refuzuar ose mos pranuar aplikimin e personit për anëtarësim, ose

(b) bazuar mbi shkaqet që janë parashikuar të pranojnë personin në anëtarësim.

2.Eshtë e paligjshme për një organizatë industriale të diskriminojë një person i cili është anëtar i një organizatë industriale për shkak të racës seksit, moshës, ngjyrës besimit fetar, bindjes politike, përkatësisë kombëtare origjinës shoqërore, lidhjeve familjare apo paaftësisë:

:

(a) duke i mohuar personit mundësinë, ose kushtëzuar mundësinë për të marrë pjesë në çdo përfitim që siguron organizata industriale,

(b) duke e privuar personin nga antarësimi ose ndryshuar kushtet e anëtarësimit të personit, ose

(c) duke nënshtruar personin ndaj çdo dëmtimi tjetër. 

 Neni 37

                  Trupat kualifikues

Është e paligjshme për një autoritet apo trup i cili ka fuqinë të akordojë, rinovojë apo zgjerojë një autorizim ose kualifikim që synon ose lehtëson praktikën e një profesioni, vazhdimësinë e një tregtie apo përfshirjen në një punë të diskriminojë një person për shkak kriteree të parashikuara në nenin 3 paragrafi 1 i këij ligji:

(a) duke i refuzuar ose moskonfirmuar, mosrinovuar apo moszgjeruar autorizimin apo kualifikimin,

(b) në kushtet në të cilat është pregatitur të konfirmojë autorizimin apo kualifikimin, ose të rinovojë apo zgjerojë autorizimin ose kualifikimin, ose

(c) duke tërhequr autorizimin ose kualifikimin ose ndryshuar kushtet në bazë të të cilave është formuluar.

Neni 38

Çdokush duhet të ketë të drejtën të ushtrojë profesione dhe aktivitete nën kushte të barabarta, si edhe mundësinë të ketë një punë e të zhvillohet pavarësisht kushteve të tilla si ato të parashikuara në nenin 3 paragrafi 1 i këtij ligji.

Neni 39

Masat në këtë kontekst duhet gjithashtu të aplikohen mbi diskriminimin ndaj dallimeve gjinore dhe orientimit seksual në Forcat Ushtarake, me përjashtim të aktiviteteve dhe pozitave ku gjinia është faktor përkufizues.






Neni 40

Masat në këtë kontekst duhet gjithashtu të vlejnë edhe për administratën shtetërore dhe punonjësve civilë.

Neni 41

1.Të gjitha autoriteteve administrative publike u dorëzohet detyra, ndërkohë që format private inkurajohen të zhvillojnë në bazë të këtij ligji një plan veprimi për zbatimin e masave.

2. Ngarkohet Ministri i Punës, Çështjeve sociale dhe Shanseve të barabarta, si dhe organet e zgjedhura të qeverisjes vendore, marrin masa për moslejimin e dallimeve për shkaqe të parashikuara në nenin 3/1 të këtij ligji, nga/në institucionet e e punësimit, të kualifikimit ose trainimit.

( a) Ministri i Punës, Çështjeve sociale dhe Shanseve të barabarta,dhe  
       organet e zgjedhura të qeverisjes vendore, marrin masa për të 

      siguruar standarte të njësuara punësimi në të gjitha institucionet 

     publike a private.

(b)Ministri i Punës, Çështjeve Sociale dhe Shanseve të Barabarta si dhe 

organet e zgjedhura të qeverisjes vendore sigurojnë se, shpërndarja e fondeve të rezervuara për institucionet shtetwrore nuk bazohet në asnjë kusht të përcaktuar në nenin 3/1 të këtij ligji.

(ç) Drejtuesit e institucioneve ndërmarrin masa të dobishme për të 

     parandaluar çdo formë diskriminimi në këto institucione, në raport  

     me punonjësit dhe midis punonjësve

(d) Drejtuesi i institucionit , për të parandaluar diskriminimin mbi bazën 

     e shkaqeve të parashikuara në nenin 3/1, vendos rregulla për 

    mënyrën e zgjidhjes së ankesave të bëra nga personat e dëmtuar prej 

    akteve të tilla.         
KREU III

Mbrojtja nga diskriminimi në fushën arsimore

                                            Neni 42

                    Ndalimi i diskriminimit në arsimim

Ndalohet diskriminimi ndaj personave nga/në institucionet arsimore, për shkaqe të tilla si ato të parashikuara në neni 3/1 i këtij ligji.

Diskriminimi është i padrejtë në rastet kur: 

(a) pengohet krijimi i lehtësive të nevojshme ndaj individëve ose ndaj një grupi individësh, për t’u arsimuar pranë institucioneve shtetërore ose private që ofrojnë çdo lloj arsimimi a shërbime të tjera kualifikimi e trajnimi;

(b) parashikohen norma kufizuese, bazuar në dallime për shkaqe të tilla si ato të përmendura në neni 3 paragrafi i parë i këtij ligji, në lidhje me shkollimin e nxënësve në institucionet arsimore;

(c) krijohen mundësi të ndryshme për zgjedhjen e një fushe të veçantë studimi, trajnimi, diplomimi dhe për kohëzgjatjen e mësimit.

Germat a dhe b të këtij neni zbatohen për çdo proces që ndiqet në të gjitha nivelet e arsimimit, në kurset e specializuara të kualifikimit ose të trajnimit, duke përfshirë: pranimin, hyrjen në shkollë, hartimin dhe zhvillimin e planeve e të programeve të studimit, dhënien e provimeve dhe vlerësimin e njohurive, si dhe marrjen e diplomës në këto institucione. 

Neni 43

Eliminimi i diskriminimit nga institucionet arsimore

Është diskriminim i padrejtë dhe ndalohet:

(a) Çdo formë e pengimit, kufizimit, parapëlqimit ose diferencimit, bazuar në kushtet e nenit 3/1 të këtij ligji, në lidhje me trajtimin e nxënësve/studentëve, vlerësimin dhe dhënien e masave disiplinore të ndërmarra ndaj tyre, duke përfshirë përjashtimin nga institucioni arsimor;


(b) çdo formë e përjashtimit, kufizimit ose diferencimit të nxënësve/studentëve ose stafit arsimor, për shkak të një ankese ndaj veprimeve të drejtuesit të institucionit arsimor; 

(c) Çdo formë e kufizimit, parapëlqimit ose diferencimit, në lidhje me pranimin në kopshte, shkolla 9-vjeçare dhe ato të mesme të përgjithshme;

(d) Parashikimi nga organet kompetente dhe institucionet e arsimit të lartë publik a privat, i formave të kufizimit, të parapëlqimit a të diferencimit për pranimin në shkolla të larta, mund të bëhet vetëm mbi kritere aftësie. 

(e) Çdo njoftim arsimimi, kualifikimi a trajnimi, kur në të specifikohen kërkesa që parashikojnë kufizime, parapëlqime ose përjashtime të bazuara në shkaqet e përmendura në neni 3, paragrafi i I, i këtij ligji, me përjashtim të rasteve të veçanta të përcaktuara në nenin 7 të po këtij ligji.

Vlerësimi dhe akreditimi i institucioneve arsimore e trajnuese, si dhe kategorizimi mbi bazën e tyre, nuk përbën diskriminim të padrejtë. 

Neni 44

Eliminimi i diskriminimit ndaj institucioneve arsimore

Është diskriminim i padrejtë dhe ndalohet, çdo përjashtim ose kufizim i bazuar në kushtet e përcaktuara në nenin 3/1 të këtij ligji, në lidhje me licencimin, hapjen dhe funksionimin e institucioneve arsimore mbi bazën e legjislacionit në fuqi.

Neni 45

Masat pozitive për mundësi të barabarta në institucionet arsimore

(1) Ministri i Arsimit dhe i Shkencës, Ministri i Punës, Çështjeve sociale dhe Shanseve të barabarta, si dhe organet e zgjedhura të qeverisjes vendore, marrin masa për moslejimin e dallimeve për shkaqe të parashikuara në nenin 3/1 të këtij ligji, nga/në institucionet e arsimimit, të kualifikimit ose trajnimit.

(2) Ministri i Arsimit dhe i Shkencës dhe organet e zgjedhura të qeverisjes vendore, marrin masa për të siguruar standarde të njësuara arsimimi në të gjitha institucionet arsimore publike a private të të njëjtit nivel, përfshirë cilësinë e mësimdhënies dhe mjediset e ndërtuara. 

 (3) Ministri i Arsimit dhe i Shkencës, si dhe organet e zgjedhura të qeverisjes vendore sigurojnë se, shpërndarja e fondeve të rezervuara për institucionet arsimore nuk bazohet në asnjë kusht të përcaktuar në nenin 3/1 të këtij ligji.

(4) Drejtuesit e institucioneve arsimore ndërmarrin masa për të parandaluar çdo formë diskriminimi në këto institucione, në raport me nxënësit e studentët, me stafin mësimdhënës, si dhe në raportet midis këtyre të fundit dhe nxënësve e studentëve.

(5) Drejtuesit e institucioneve arsimore bëjnë të njohura dhe paraqesin në publik, masat e marra në zbatim të këtij ligji, si edhe të gjitha masat e tjera në lidhje me mbrojtjen ndaj diskriminimit.
(6) Drejtuesi i institucionit arsimor, për të parandaluar diskriminimin mbi bazën e shkaqeve të parashikuara në nenin 3/1, vendos rregulla për mënyrën e zgjidhjes së ankesave të bëra nga personat e dëmtuar prej akteve të tilla.

  Neni 46

Masat pozitive për ushtrimin e të drejtave gjuhësore

 (1) Këshilli i Ministrave, mbi bazën e akteve ndërkombëtare që rregullojnë çështjet gjuhësore të minoriteteve, si dhe të ligjeve mbi arsimin, rregullon procedurat konkrete, organet kompetente dhe çështjet financiare, me qëllim që të ushtrohet arsimimi në gjuhën amtare i personave të pakicave kombëtare. 

(2) Këshilli i Ministrave nuk mund të parashikojë dispozita që sjellin pabarazi midis pakicave kombëtare dhe të përcaktojë kritere që diskriminojnë ato padrejtësisht në mënyrë të drejtpërdrejtë ose tërthorazi, në raport me njëra-tjetrën. 

(3) Ministri i Arsimit dhe i Shkencës udhëzon organet kompetente dhe institucionet arsimore për zbatimin e akteve që rregullojnë ushtrimin e të drejtave gjuhësore për minoritetet, në mënyrë të tillë që të mos përjashtohet ose të pengohet arsimimi i tyre i domosdoshëm në gjuhën shqipe. 

(4) Institucionet arsimore ndërmarrin të gjitha masat për sigurimin e mundësive të barabarta për minoritetet, me qëllim që të ketë arritje të dobishme në ushtrimin e të drejtave gjuhësore të minoriteteve. 

(5) Masat pozitive të ndërmarra nga institucionet arsimore për kujdesin e veçantë ndaj minoriteteve, me qëllim edukimin dhe kualifikimin e individëve në gjuhën e tyre, nuk konsiderohen diskriminim i padrejtë, me përjashtim të rasteve kur kostoja e këtyre masave është e shpërpjesëtuar dhe mund të sjellë një barrë serioze për institucionin.

Neni 47

Edukimi i kuptimit të barazisë

Subjektet që ofrojnë arsimim, kualifikim e trajnim, si dhe ata që formulojnë tekstet dhe materialet arsimore, sigurojnë informacion dhe përdorin metoda mësimdhënieje e kualifikimi, në mënyrë të tillë që, të ndihmojnë në formimin e edukatës së barazisë dhe të ndalimit të diskriminimit.
Neni 48

                                E drejta për informim

(1) Drejtuesi i institucionit siguron informacionin e nevojshëm për individët: nxënës, studentë, anëtarë të stafit në institucionin arsimor, që ankohen për dhunim të të drejtave të tyre referuar në këtë ligj, në mënyrë që informacioni të jetë i kuptueshëm për ta.

(2) Informacioni i përmendur në paragrafin 1 të këtij neni përfshin: shpjegim rreth vendimit të marrë nga drejtuesi i institucionit, si dhe të dhëna të tjera që kanë të bëjnë me çështjen në fjalë.

Neni 49

Ngacmimet seksuale në institucionin arsimor


(1) Ndalohet çdo sjellje ngacmuese me qëllim seksual nga anëtarët e stafit mësimdhënës ose anëtarë të tjerë të stafit të një institucioni arsimor:
a. ndaj një personi që është nxënës /student në institucion;

b. ndaj një personi që ka kërkuar të pranohet nxënës/student në institucion.

(2) Ndalohet çdo sjellje ngacmuese me qëllim seksual nga çdo nxënës, ose student në një institucion arsimor:

a. ndaj një personi tjetër që është nxënës/student në këtë institucion;

b. ndaj një anëtari të stafit mësimdhënës ose anëtari të stafit tjetër të institucionit. 

Neni 50
E drejta për ankim ndaj ngacmimeve seksuale

(1) Drejtuesi i institucionit arsimor nuk mund të refuzojë marrjen e një ankese nga një nxënës/student, i cili mendon se ai/ajo është ngacmuar nga një anëtar i stafit mësimdhënës ose i stafit tjetër, ose nga një nxënës/student tjetër.

(2) Drejtuesi i institucionit arsimor nuk mund të refuzojë marrjen e një ankese nga një anëtar i stafit mësimdhënës ose i stafit tjetër, i cili mendon se ai/ajo është ngacmuar nga një nxënës/student, ose nga një anëtar tjetër i stafit.

(3) Ankesa mund të drejtohet me gojë ose me shkrim.

(4) Drejtuesi i institucionit arsimor i cili ka marre një ankesë mbledh informacion dhe heton menjëherë rreth çështjes, merr masa për ndalimin e ngacmimit dhe nis procedurën për vendosjen e masave disiplinore që parashikohen nga ky ligj.

                                                 PJESA E IV
        NDALIMI I DISKRIMINIMIT NE FUSHEN E SHERBIMEVE
Neni 51

E drejta për të përfituar nga shërbimet

Cdo person ne Republiken e Shqiperise ka te drejte te perfitoje pa asnje lloj diskriminimi, nga sherbimet publike ose private, me ose pa pagese.

Neni 52

Diskriminimi ne sherbime
Ne Republiken e Shqipërisë ndalohet refuzimi ose kufizimi i mundësisë për të përfituar ose perdorur shërbimet, për shkaqe të tilla si gjinia, raca, feja, etnia, gjuha, bindjet politike, fetare a filozofike, gjendja ekonomike, arsimore, sociale ose përkatësia prindërore, ngjyra, mosha, orientimi seksual, statusi familjar a martesor, statusi shëndetësor, statusi i pronësisë, gjendja e paaftësisë, përkatësia ndaj një grupi të cënuar, ose për çdo shkak tjetër të përshkruar në këtë ligj ose ligje të tjera.

         



Neni 53

    Ndalimi i Diskriminimit ne sherbime
Refuzimi ose kufizimi i mundësisë për të përfituar nga shërbimet ndaj nje personi ose grupi personash, për shkaqet e përshkruara në nenin 3/1 te ketij ligji do të konsiderohet diskriminim.
Neni 54

   Liria e Levizjes
Ne Republiken e Shqipërisë ndalohet refuzimi ose kufizimi i lirisë së lëvizjes së personit ose një grupi personash që ka për qellim diskriminim e tyre, me përjashtim të rasteve kur ekziston një vendim objektiv dhe i justifikuar dhe përfundimtar nga gjykata ose nje autoritet tjeter i autorizuar, që ndalon ose kufizon lirinë e levizjes se tyre.

    




Neni 55

                 Lejimi i ndalimit ose kufizimit në shërbime
Mundësia e përfitimit nga shërbimet mund t’i ndalohet ose kufizohet vetëm personave të sëmurë me sëmundje ngjitëse të rrezikshme për shëndetin e personave të tjerë, e vërtetuar kjo nga autoriteti pergjegjes, dhe që transmetohen nëpërmjet frymë-marrjes ose prekjes, ose sëmundje të cilat për shkak të shërbimit të ofruar mund të përbëjnë rrezik për jetën e individëve të tjerë.

     PJESA E PESTË

                AUTORITETI PERGJEGJES DHE SANKSIONET

Neni 56

Autoriteti pergjgjegjes per shqyrtimi e padive per diskriminim

Gjykata është organi i vetëm që mund të marrë në shqyrtim padinë e një personi ose grupi personash që besojnë se janë diskriminuar dhe të japë vendimin e arsyetuar.

Gjykata në marrjen në shqyrtim të padive për diskriminim dhe dhënien e vendimit zbaton të gjitha procedurat në fuqi.

Neni 57

                                  Padia për diskriminim
Padia për diskriminim ngrihet prane Gjykatës kompetente nga personi, grupi i personave, një ose disa organizata ose autoritete të tjera të interesuara, kur ka dyshime të arsyeshme se ka patur diskriminim bazuar në përmbajtjen e Nenit 3/1.

                      Neni 58

Forma dhe Përmbajtja e padisë

Padia duhet të pergatitet me shkrim në Gjuhen Shqipe.

Padia duhet te permbaje informacionin e meposhtëm:

1. Emrin ose emrat e personave qe ngrejnë padinë;

2. Adresën e personit osë personave;

3. Arsyet e ngritjes së padisë.

4. Emrin ose institucionin kundër të cilit ngrihet padia;

5. Kërkesën se cfarë pret nga Gjykata.

6. Daten dhe firmën e personit ose personave që ngrenë padinë

Neni 59

      Parashkrimi
Nuk mund te ngrihet padi nese nga momenti qe besohet se ka ndodhur diskriminimi ka kaluar me shume se dy vjet.

Nese diskriminimi ka lenë pasoja të rënda mbi shëndëtin e personit ose grupit te personave atëhere periudha e parashkrimit shtrihet deri në pesë vjet.

Neni 60

      Sanksionet
Gjykata nëse arrin të vërtetojë se ndaj personit ose ndaj grupit të personave është ushtruar diskriminim në bazë të nenit 3/1 te ketij ligji, atëhere ajo mund tëe urdhërojë zbatimin e sanksioneve të mëposhtme ndaj individit dhe/ose autoritetit ushtrues të diskriminimit:

a. Me kërkim ndjese në publik

b. Me gjobe

c. Me heqje te licences

d. Me largim nga puna

e. Kompensimi për dëmin e shkaktuar

Në cdo moment të gjykimit, Gjykata duhet të urdhërojë ndalimin e mëtejshëm të diskriminimit, ndaj individit ose grupit të të individëve që kanë ngritur padinë, si dhe kthimin e tyre në gjendjen e mëparshme.

Gjykata pasi merr në shqyrtim faktet dhe të dhënat e paraqitura, si dhe mënyrën në të cilën është kryer diskriminimi, përsëritjen e tij ose pasojat që ky diskriminim ka shkaktuar, udhëron shpalljen fajtor të individit ose autoritetit që ka ushtruar diskriminimin, si dhe vendos zbatimin e sanksionit më të përshtatshëm. 

Dhenia e cdo njërit prej sanksioneve të përmendura më sipër mund të shoqërohet me urdhërimin e dhënies së kompensimit për dënim e shkaktuar në favour të individit ose grupit të individëve që janë prekur drejtëpërsëdrejti nga diskriminimi.

Vendimi i Gjykatës mund të apelohet brenda gjashtë muajsh pranë Gjykatës së Apelit kompetente.

Neni 61

                    Kompensimi për dëmin e shkaktuar
Gjykata pasi merr ne shqyrtim pasojat që ka shkaktuar diskriminimi në vendimin e saj mund të kërkojë që pala e paditur, qofte individ, autoritet publik ose privat, të paguajnë një kompensim për dëmin e shkaktuar ndaj personit të diskriminuar. Dëmi mund të jetë moral, fizik ose emocional.

Shuma e shpërblimit caktohet në bazë të pasojave që ajo ka shkaktuar, por në cdo rast nuk mund të jetë më pak se 100,000 Lekë.

Ekzekutimin e vendimit bëhet vetëm pasi ai të ketë marrë formë të prerë.

Neni 62

 Kërkim ndjese në publik
Me kërkim ndjese në publik do të kuptojmë vendimin e formës së prerë të dhënë nga gjykata kompetente, e cila kërkon që personi ose autoriteti i deklaruar fajtor të kërkojë ndjesë në publik, në formë të shkruar, ndaj personit ose grupit të personave të diskriminuar, nëpërmjet botimit të ndjesës në një nga mjetet e informimit publik si gazeta të përditshme, televizione ose radio kombetare. Kostot e kerkesës ndjesë në publik i mbulon personi që ka ushtruar diskriminimin.

Neni 63

 Gjoba
Gjoba jepet nga Gjykata ndaj cdo individi ose autoriteti që ka shkaktuar diskriminimin. Sanksioni me gjobë nuk mund të jetë më pak sesa 100,000 lekë dhe ajo shkon në favor të të diskriminuarit.

Neni 64

   Heqja e licences
Heqja e licences jepet nga gjykata ndaj cdo individi ose autoriteti, i cili ka perseritur me shume se dy here nje formë të diskriminimit të përshkruar në këtë ligj.

Heqja e licences mund te bëhet për jo më pak se një vit deri në mënyrë të përhershme, në varësi të pasojës që ajo ka shkaktuar ndaj të diskriminuarit.

Neni 65

  Largimi nga puna

Largimi nga puna është një sanksion që gjykata mund ta japë ndaj cdo individi që ka shkaktuar diskriminimin për më shumë se dy herë. Largimi nga puna mund të kërkohet si ndaj individit të punësuar në një autoritet publik ose privat, pavarësisht nga statusi i tij / saj.

